CELEX: 62018TN0550
Language: fi
Date: 2018-09-19 00:00:00
Title: Asia T-550/18: Kanne 19.9.2018 – Harrington Padrón v. neuvosto

26.11.2018   
            
            
               FI
            
            
               Euroopan unionin virallinen lehti
            
            
               C 427/86
            
         
      Kanne 19.9.2018 – Harrington Padrón v. neuvosto
      (Asia T-550/18)
      (2018/C 427/113)
      Oikeudenkäyntikieli: englanti
      
         Asianosaiset
      
      
         Kantaja: Katherine Nayarith Harrington Padrón (Caracas, Venezuela) (edustajat: asianajajat F. Di Gianni ja L. Giuliano)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Venezuelan tilanteen johdosta määrättävistä rajoittavista toimenpiteistä annetun päätöksen (YUTP) 2017/2074 muuttamisesta 25.6.2018 annetun neuvoston päätöksen (YUTP) 2018/901 (1) ja Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta 25.6.2018 annetun neuvoston täytäntöönpanoasetuksen (EU) 2018/899 (2) siltä osin kuin ne koskevat kantajaa
               
            
                  —
               
               
                  velvoittamaan neuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäisen kanneperusteen mukaan riidanalaisia toimia rasittaa ilmeinen arviointivirhe eikä niiden tueksi ole esitetty täsmällistä ja johdonmukaista näyttöä.
                  
                              —
                           
                           
                              Kantaja väittää, että neuvosto teki ilmeisen arviointivirheen arvioidessaan kantajan tehtäviä ja asemaa, eikä se esittänyt väitteidensä tueksi täsmällistä ja johdonmukaista näyttöä. Kantajan mukaan neuvosto ei myöskään arvioinut näyttöä asianmukaisesti, tai tällainen arviointi oli ainakin ilmeisen virheellistä.
                           
                        
            
                  2)
               
               
                  Toisen kanneperusteen mukaan riidanalaisilla toimilla asetetuilla rajoittavilla toimenpiteillä rajoitetaan oikeudettomasti ja kohtuuttomasti kantajan omistusoikeutta, joka on perusoikeus.
               
            
         (1)  Venezuelan tilanteen johdosta määrättävistä rajoittavista toimenpiteistä annetun päätöksen (YUTP) 2017/2074 muuttamisesta 25.6.2018 annettu neuvoston päätös (YUTP) 2018/901 (EUVL 2018, L 160I, s. 12).
      
         (2)  Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta 25.6.2018 annettu neuvoston täytäntöönpanoasetus (EU) 2018/899 (EUVL 2018, L 160I, s. 5).